Source: https://www.riigiteataja.ee/akt/114112017007?tegevus=telli-teavitus
Timestamp: 2020-01-24 12:36:22+00:00
Document Index: 1062213

Matched Legal Cases: ['§ 20', '§ 33', '§ 105', '§ 106', '§ 100', '§ 22', '§ 20', '§ 4', '§ 106', '§ 99', '§ 4']

§ 20 Juhiloa asendamine
RT I, 14.11.2017, 7
Mootorsõidukijuhi eksamineerimise, talle juhtimisõiguse andmise kord ja juhiloa vormid ning nõuded eksamisõidukitele1
13.06.2012 RT I, 19.06.2012, 1 22.06.2012
31.12.2013 RT I, 09.01.2014, 3 12.01.2014, osaliselt 01.02.2016
19.12.2014 RT I, 29.12.2014, 20 01.01.2015
15.05.2015 RT I, 20.05.2015, 2 23.05.2015
09.06.2016 RT I, 14.06.2016, 1 17.06.2016, osaliselt 01.01.2017
(4) Teooriaeksami võtab vastu Maanteeameti määratud isik, kes on saanud sellekohase ettevalmistuse (edaspidi teooriaeksami läbiviija). Sõidueksami võtab vastu Maanteeameti eksamineerija (edaspidi eksamineerija). Eksamineerija peab vastama kehtestatud kvalifikatsiooninõuetele, olema läbinud vastava väljaõppe ja hindamise ning omama Maanteeameti väljastatud eksamineerija tunnistust.
(5) Teooria- ja sõidueksam võetakse üldjuhul vastu eesti keeles. Teooria- ja sõidueksami võib vastu võtta Maanteeameti ja eksamineeritava vahelisel kokkuleppel ka võõrkeeles, kasutades vajadusel juhtimisõiguse taotleja kulul Maanteeameti aktsepteeritud ning erapooletut tõlki.
(6) Eksami läbiviimise aja ja koha määrab Maanteeamet isiku eksamile registreerimisel. Eksamile registreerimisel lepib isik Maanteeametiga kokku eksamisõiduki kasutamise võimaluses.
(7) Kui isik ei saa määratud ajaks eksamile tulla, peab ta sellest vähemalt kolm tööpäeva enne eksamiks määratud kuupäeva kirjalikku taasesitamist võimaldavas vormis või veebikeskkonnas autentimisega Maanteeametit teavitama ning talle määratud eksami aeg muudetakse. Hilisema teavitamise korral eksami aega ei muudeta, välja arvatud juhul, kui hilisem teavitamine on tingitud isiku ootamatust haigestumisest või muust asjaolust, mida isik ei saanud mõjutada ja mõistlikkuse põhimõttest lähtudes ei saanud selle asjaoluga arvestamist või selle vältimist isikult oodata ning ta esitab selle kohta Maanteeametile asjakohase tõendi.
(8) Kui eksamile registreerinud isik ei ilmu eksamile või ta ei ole oma eksamile mitteilmumisest ettenähtud ajal jooksul Maanteeametit teavitanud, siis loetakse eksam toimunuks ning eksami eest tasutud riigilõiv kasutatuks. Eksami toimumise põhjuseks märgitakse „eksamile mitte ilmunud”.
(2) Juhtimisõiguse taotleja peab esitama Maanteeametile juhiloataotluse vormistamiseks:
1) juhi kehtiva tervisetõendi. Tervisetõendit ei pea esitama, kui juhi tervisetõendi andmed liiklusregistris on kehtivad ja juhi terviseseisund ei ole muutunud või kui tervisetõendi väljastaja on andmed esitanud Maanteeametile elektrooniliselt;
4) juhtimisõigust tõendava dokumendi juhul, kui see on eelnevalt väljastatud (kaasa arvatud välisriigis väljastatud) ning liiklusregistris puuduvad selle kohta andmed.
(21) Juhtimisõiguse taotlemisel Maanteeametis kasutatakse liiklusregistris või isikut tõendavate dokumentide andmekogus olevat allkirjakujutist ja näokujutist, või fotot, mis vastab isikut tõendavate dokumentide seaduse alusel isikut tõendava dokumendi väljaandmise taotlemisel kehtestatud fotole esitatavatele nõuetele. Liiklusregistris või isikut tõendavate dokumentide andmekogus olevat fotot või näokujutist võib kasutada, kui see ei ole vanem kui viis aastat.
(1) Maanteeameti peadirektor kehtestab käskkirjaga Maanteeameti tegevuskohad, kus on lubatud vastava kategooria mootorsõiduki eksameid läbi viia.
(1) Teooriaeksam toimub Maanteeametis selleks kohandatud eksamiklassis.
(2) Teooriaeksami läbiviimiseks kasutatakse arvuteid. Erandina võib teooriaeksami läbiviimisel kasutada kirjalikku või suulist vormi eksamineeritava kirjaliku taotluse alusel. Kirjaliku või suulise teooriaeksami vastuvõtmiseks moodustab Maanteeameti määratud isik vähemalt kolmeliikmelise eksamikomisjoni, mille vähemalt üks liige peab olema eksamineerija.
(8) Kui eksamineeritav ei sooritanud edukalt teooriaeksamit, siis korduseksamit võib ta sooritada Maanteeametis mitte varem kui ülejärgmisel päeval arvates teooriaeksami mittesooritamisest.
(5) Eksamineerija hindab mootorratta- või mopeedijuhi sõidueksami teist järku, olles ise järelsõitvas sõidukis, kasutades juhiste andmiseks sidevahendit. Kerge neljarattalise AM-kategooria mootorsõiduki juhtimisõiguse taotleja sõidueksami vastu võtmisel võib eksamineerija istuda ka eksamisõidukis.
[RT I, 19.06.2012, 1 - jõust. 22.06.2012]
(6) Mootorratta- või mopeedijuht peab sõidueksamil kandma kollakas-rohelist ohutusvesti, mille seljaosal on kirje „Sõidueksam” ning mille tähe kõrgus peab olema vähemalt 50 mm. Ohutusvest peab vastama isikukaitsevahenditele esitatud nõuetele ning olema kasutusotstarbele sobiv. Mootorratta- või mopeedijuht peab sõidueksamil kandma nõuetekohast turvariietust ja -varustust, välja arvatud liiklusseaduse § 33 lõikes 5 nimetatud sõidukitega sõidueksami sooritamisel.
[RT I, 20.05.2015, 2 - jõust. 23.05.2015]
(10) Mopeedijuhi sõidueksami teine järk võetakse vastu vähese liiklustihedusega teedel. Kaherattalise AM-kategooria mootorsõidukiga kontrollitavad sõiduelemendid peavad vastama mootorrattajuhile ettenähtud kontrollitavatele oskustele ja käitumisele, välja arvatud harjutused kiirusel 50 km/h ja kiirteel või samalaadsel teel sõitmisel. Kerge neljarattalise AM-kategooria sõidukiga kontrollitavad sõiduelemendid peavad vastama B-kategooria autojuhile ettenähtud kontrollitavatele oskustele ja käitumisele (või nende põhimõtetele), välja arvatud kiirteel või samalaadsel teel sõitmisel.
(15) Eksamineerija võib sõidueksami katkestada, kui ta leiab, et tee- või ilmastikuolud ei võimalda eksamit ohutult läbi viia. Eksami uue toimumisaja määrab Maanteeamet.
(19) Kui eksamineeritav ei sooritanud edukalt sõidueksamit, võib ta eksamit korrata Maanteeameti määratud ajal, kuid mitte varem kui ühe nädala pärast arvates sõidueksami mittesooritamise päevast.
(3) Juhtimisõiguse taastamisel võetakse sõidueksam vastu B-kategooria autoga. Juhul kui juhtimisõiguse taastajal puudub B-kategooria auto juhtimise õigus, siis sooritatakse sõidueksam Maanteeameti poolt määratud eksamisõidukiga, mille juhtimisõigust isik taastab.
(5) Välisriigi (välja arvatud Euroopa Majanduspiirkonna liikmesriigi, Šveitsi Konföderatsiooni ja 1968. aasta teeliikluse konventsiooni osalisriigi) juhiloa vahetamisel Eesti juhiloa vastu, sooritatakse sõidueksam Maanteeameti poolt määratud eksamisõidukiga.
(6) Kui juhtimisõiguse taotleja sooritab sõidueksami määruse lisa 7 kohase automaatkäigukastiga sõidukiga, märgitakse see eksami põhjal välja antud juhiloal ära määruse lisas 18 toodud koodiga 78. Juhiluba, millele on märgitud kood 78, kehtib üksnes automaatkäigukastiga sõiduki juhtimiseks. Eksamiauto peab olema varustatud piduri lisapedaaliga. Kui juhtimisõiguse taotleja omab juba käsikäigukastiga B-, BE-, C-, CE-, C1-, C1E-, D-, D1- või D1E-kategooria mootorsõiduki juhtimisõigust ning on edukalt sooritanud täiendava auto või autorongi kategooria juhtimisõiguse saamiseks nõutava sõidueksami automaatkäigukastiga sõidukiga, siis ei kanta juhiloale koodi 78.
(8) Kui AM-kategooria mopeedi juhtimisõiguse taotleja sooritab sõidueksami kaherattalise mopeediga, siis märgitakse see eksami põhjal välja antud juhiloal ära määruse lisas 18 toodud koodiga 79.01. Kui AM-kategooria mopeedi juhtimisõiguse taotleja sooritab sõidueksami kerge neljarattalise sõidukiga, siis märgitakse see eksami põhjal välja antud juhiloal ära määruse lisas 18 toodud koodiga 79.02.
(1) Juhtimisõiguse taotlemisel ja enne juhtimisõigust tõendava dokumendi väljastamist peab Maanteeamet kontrollima liiklusregistrist, kas isikule on varem juhiluba väljastatud, juhtimisõigus ära võetud või peatatud. Juhul kui isikul on juhtimisõigus ära võetud või peatatud, siis saab ta juhtimisõigust taotleda või juhtimisõigust tõendav dokument väljastatakse talle pärast juhtimisõiguse taastumist.
(2) Juhtimisõigust tõendava dokumendi taotlejal peab olema Maanteeametile taotluse esitamisel tasutud riigilõiv mootorsõiduki juhtimisõigust tõendava dokumendi väljastamise eest.
(3) Maanteeametis või mujal seaduses ettenähtud kohtades uue juhtimisõigust tõendava dokumendi kätte toimetamisel kaotab varem välja antud juhtimisõigust tõendav dokument kehtivuse dokumendi üle andmisel. Lihtkirjaga uue juhtimisõigust tõendava dokumendi kätte toimetamisel kaotab varem välja antud juhtimisõigust tõendav dokument kehtivuse dokumendi valmimisele järgneval päeval. Kehtivuse kaotanud dokument tuleb selle omanikul mõistliku aja jooksul kasutamiskõlbmatuks muuta.
(5) Mopeedi juhtimisõiguse ja juhiloa taotlemisel peab Maanteeamet kontrollima isiku vastavust „Liiklusseaduse” § 105 lõikes 2 toodud nõuetele.
(6) Juhtimisõiguse ja esmase juhiloa taotlemisel peab Maanteeamet kontrollima isiku vastavust „Liiklusseaduse” § 106 lõikes 1 toodud nõuetele.
(7) Isikud, kes on sündinud enne 1993. aasta 1. jaanuari ning kellel ei ole mootorsõiduki juhtimisõigust ning kes soovivad taotleda AM-kategooria mootorsõiduki juhtimisõigust ja juhiluba, peavad edukalt sooritama liiklusteooria- ja sõidueksami.
Juhiloa, rahvusvahelise juhiloa, esmase juhiloa ja piiratud juhtimisõigusega juhiloa vormid peavad vastama käesoleva määruse lisades 9–10 ning 12–16 toodud juhilubade näidistele.
(10) Kui isikule on antud A-kategooria mootorratta juhtimisõigus määruse lisas 18 toodud koodiga 105, võib ta taotleda koodi 105 kehtetuks tunnistamist juhul, kui tal on olnud A-kategooria mootorratta juhtimisõigus vähemalt kaks aastat ja ta on edukalt sooritanud sõidueksami määruse lisas 7 toodud A-kategooria eksamimootorrattaga.
(11) Kui isikule on antud D-kategooria mootorsõiduki juhtimisõigus määruse lisas 18 toodud koodiga 103 (üksnes troll), võib ta taotleda koodi 103 kehtetuks tunnistamist pärast „Liiklusseaduse” § 100 lõike 6 alusel kehtestatud korras mootorsõidukijuhi ettevalmistuse läbimist ning teooria-ja sõidueksami edukat sooritamist.
(1) Juhile omistatud juhtimisõigus märgitakse juhtimisõigust tõendava dokumendi esiküljele mootorsõiduki kategooriat tähistava tähega ja alamkategooriat tähistava tähe ja numbriga.
(2) Juhiloa esiküljele kantakse kõik määruse lisas 162 toodud ettenähtud kirjed.
[RT I, 09.01.2014, 3 - jõust. 01.02.2016]
(4) Juhiloa tagaküljele kantakse käesoleva määruse lisas 162 toodud kirjed mootorsõiduki iga kategooria ja alamkategooria kohta eraldi, märkides juhtimisõiguse esmase andmise kuupäeva väljale 10 ja juhul, kui mootorsõiduki kategooria või alamkategooria juhtimisõigus on antud lühemaks ajaks kui 10 aastat, juhtimisõiguse kehtivuse lõppemise kuupäeva väljale 11. Üksnes ajateenistuse ülesannete täitmiseks ettenähtud C-kategooria mootorsõiduki juhtimisõiguse puhul märgitakse juhiloa tagaküljele ka C1-alamkategooria mootorsõiduki juhtimisõigus. Juhtimisõiguse andmise, liiklusohutuse ja juhiloaga seotud teabe võib märkida väljale 14.
(5) Kui juhile või tema poolt juhitavale mootorsõidukile on kehtestatud teatud piirangud, kantakse käesoleva määruse lisades 9–10 toodud juhilubade eritingimuste osasse ja lisades 12–13 toodud juhilubade 12. tulpa käesoleva määruse lisas 18 esitatud koodi number. Kui kood kehtib kõigi kategooriate või alamkategooriate mootorsõidukite suhtes, mille jaoks on juhtimisõigus antud, kantakse see käesoleva määruse lisades 12–13 toodud juhilubade tulpade 9, 10 ja 11 all asuvasse lahtrisse.
(1) Maanteeamet väljastab isikule esmase juhiloa, juhiloa, piiratud juhtimisõigusega juhiloa kümne tööpäeva jooksul arvates eksami sooritamisele või juhiloa vahetamise taotluse esitamisele järgnevast päevast.
(2) [Kehtetu - RT I, 20.05.2015, 2 - jõust. 23.05.2015]
(3) Juhtimisõigust tõendav dokument antakse üle omanikule või tema esindajale allkirja vastu Maanteeametis või mujal seaduses ettenähtud kohas. Dokumendi omaniku taotluse alusel võib juhiloa või esmase juhiloa isikule kätte toimetada lihtkirjaga Eesti riigi sisesele postiaadressile.
(31) Maanteeametis kätte toimetatud juhtimisõigust tõendav dokument loetakse isikule väljastatuks pärast selle üleandmist juhtimisõigust tõendava dokumendi omanikule või tema esindajale. Lihtkirjaga saadetud juhiluba või esmane juhiluba loetakse isikule väljastatuks, kui see on kätte toimetatud isiku elu- või asukoha aadressil.
(32) Juhul, kui isik ei ole juhiluba või esmast juhiluba lihtkirjaga kätte saanud 10 tööpäeva jooksul alates juhiloa vahetamise taotluse esitamisest või sellekohase eksami sooritamisest, peab ta sellest Maanteeametit teavitama ning Maanteeamet tunnistab juhiloa või esmase juhiloa kehtetuks. Uue juhiloa või esmase juhiloa kättesaamiseks tuleb isikul pöörduda Maanteeametisse.
(5) [Kehtetu - RT I, 20.05.2015, 2 - jõust. 23.05.2015]
(6) [Kehtetu - RT I, 20.05.2015, 2 - jõust. 23.05.2015]
(7) Kui isik ei võta käesoleva paragrahvi lõike 6 punktis 7 toodud juhiluba Maanteeametist välja 12 kuu jooksul alates juhiloa väljastamise alusest, siis tuleb tal taotleda uut juhiluba § 22 lõigetes 4 ja 5 toodud tingimustel.
(8) Kehtetuks tunnistatud juhiloa kehtivust ei taastata.
(9) Kui isiku suhtes on jõustunud mootorsõiduki juhtimisõiguse peatamise, äravõtmise või kehtetuks tunnistamise otsus, on isik kohustatud viie tööpäeva jooksul otsuse jõustumisest arvates loovutama oma juhiloa Maanteeametile. Maanteeamet väljastab isikule liiklusregistrist väljavõtte juhiloa loovutamise kohta.
(1) Juhtimisõiguse taastamine toimub vastavalt liiklusseaduse §-le 129.
(2) Juhtimisõiguse taastamiseks tuleb Maanteeametile esitada uue juhiloataotluse vormistamiseks:
(21) Juhtimisõiguse taastamisel Maanteeametis kasutatakse liiklusregistris või isikut tõendavate dokumentide andmekogus olevat allkirjakujutist ja näokujutist, või fotot, mis vastab isikut tõendavate dokumentide seaduse alusel isikut tõendava dokumendi väljaandmise taotlemisel kehtestatud fotole esitatavatele nõuetele. Liiklusregistris või isikut tõendavate dokumentide andmekogus olevat fotot või näokujutist võib kasutada, kui see ei ole vanem kui viis aastat.
(3) Juhtimisõiguse taastamiseks pärast karistuse tähtaja möödumist, kui juhtimisõigus on ära võetud vähemalt kuueks kuuks, tuleb isikul sooritada käesoleva määruse lisas 1 toodud eksamid.
(4) Sõidueksamile võib isik registreeruda mitte varem kui üks kuu enne juhtimisõiguse äravõtmise tähtaja lõppemist.
§ 20. Juhiloa asendamine
(1) Eestis väljaantud juhiloa, esmase juhiloa või piiratud juhtimisõigusega juhiloa kaotuse, varguse, hävimise või muu juhtumi korral, mida Maanteeamet loeb põhjendatuks, väljastatakse omanikule tema taotluse alusel uus juhtimisõigust tõendav dokument. Eelnevalt välja antud kehtiv juhtimisõigust tõendav dokument tunnistatakse kehtetuks juhiloa omaniku kirjaliku teate saamisest arvates. Leitud juhiluba või esmane juhiluba tuleb tagastada Maanteeametile.
(2) Eestis väljaantud juhiluba, esmane juhiluba või piiratud juhtimisõigusega juhiluba asendatakse isikul, kelle alaline elukoht liiklusseaduse tähenduses on Eestis.
(3) Juhiloa, esmase juhiloa või piiratud juhtimisõigusega juhiloa asendamiseks uue juhtimisõigust tõendava dokumendi taotlemisel tuleb juhiloataotlusele lisada:
3) seletuskiri või politseiasutuse, päästeasutuse või muu pädeva asutuse tõend juhiloa varguse või hävimise kohta.
(31) Juhiloa, esmase juhiloa või piiratud juhtimisõigusega juhiloa asendamiseks uue juhtimisõigust tõendava dokumendi taotlemisel Maanteeametis kasutatakse liiklusregistris või isikut tõendavate dokumentide andmekogus olevat allkirjakujutist ja näokujutist, või fotot, mis vastab isikut tõendavate dokumentide seaduse alusel isikut tõendava dokumendi väljaandmise taotlemisel kehtestatud fotole esitatavatele nõuetele. Liiklusregistris või isikut tõendavate dokumentide andmekogus olevat fotot või näokujutist võib kasutada, kui see ei ole vanem kui viis aastat.
(4) [Kehtetu - RT I, 20.05.2015, 2 - jõust. 23.05.2015]
(5) Esmase juhiloa ja piiratud juhtimisõigusega juhiloa asendamiseks uue juhtimisõigust tõendava dokumendi taotlemisel väljastatakse uus dokument sama kehtivusajaga, mis oli asendatavale juhtimisõigust tõendavale dokumendile märgitud.
(1) Esmase juhiloa omanik võib esitada taotluse esmase juhiloa vahetamiseks juhiloa vastu Maanteeametile üks kuu enne esmase juhiloa kehtivuse lõppemist. Esmase juhiloa omanik peab esitama käesoleva määruse § 4 lõikes 2 nimetatud dokumendid. Juhi koolituskursuse tunnistus tuleb esitada juhul, kui liiklusregistris puuduvad andmed nõutavate erikursuste ja juhi lõppastme koolituse läbimise kohta.
(2) Esmase juhiloa omaniku poolt läbitud liiklusseaduse § 106 lõikes 6 nimetatud järelkoolituse andmed edastab koolituse läbiviija elektrooniliselt Maanteeametile.
(1) Eestis väljaantud juhiluba vahetatakse omaniku taotluse alusel kehtivuse lõppemisel, kõlbmatuks muutumisel, omaniku isikuandmete või sõiduki juhtimisõiguse kategooria muutumisel või kui fotolt ei ole võimalik ära tunda juhiloa omanikku. Juhiluba tuleb vahetada ka juhul, kui juhi terviseseisund ei luba juhtida juhiloal vastava tähisega märgitud mootorsõidukit või kui juhiloale tuleb kanda juhi tervislikku seisundit tähistav kood või seda koodi on vaja muuta.
(4) Juhiloa vahetamiseks tuleb selle omanikul Maanteeametile esitada juhiloataotluse vormistamiseks:
2) vajadusel isikutunnistus või muu isikut ja elamisluba tõendav dokument ning vahetamisele kuuluv juhiluba.
(41) Juhiloa vahetamisel Maanteeametis kasutatakse liiklusregistris või isikut tõendavate dokumentide andmekogus olevat allkirjakujutist ja näokujutist, või fotot, mis vastab isikut tõendavate dokumentide seaduse alusel isikut tõendava dokumendi väljaandmise taotlemisel kehtestatud fotole esitatavatele nõuetele. Liiklusregistris või isikut tõendavate dokumentide andmekogus olevat fotot või näokujutist võib kasutada, kui see ei ole vanem kui viis aastat.
(1) Välisriigis väljaantud juhiluba vahetatakse Eesti juhiloa vastu vastavalt liiklusseaduse §-le 99. Euroopa Majanduspiirkonna liikmesriigis ja Šveitsi Konföderatsioonis väljaantud juhiluba tagastatakse juhiloa väljaandnud asutusele koos kaaskirjaga, milles märgitakse juhiloa tagastamise põhjus. Euroopa Majanduspiirkonna liikmesriigis ja Šveitsi Konföderatsioonis väljaantud juhiloa kaotuse puhul või muu põhjendatud juhtumi korral väljastab Maanteeamet Eestis elamisloa alusel elavale isikule Eesti juhiloa pärast vastava päringu tegemist juhiloa väljaandnud riigi ametkonnale.
[RT I, 29.12.2014, 20 - jõust. 01.01.2015]
(2) Juhiluba vahetatakse isikul, kelle alaline elukoht liiklusseaduse tähenduses on Eestis.
(3) Väljaspool Euroopa Majanduspiirkonda ja Šveitsi Konföderatsiooni väljastatud juhiluba vahetatakse vastavalt liiklusseaduse § 99 lõigetele 6 ja 61.
(1) Piiratud juhtimisõiguse või kuni 15-aastasel mopeedi juhtimisõiguse taotlejal tuleb esitada Maanteeametile lisaks § 4 lõikes 2 toodud dokumentidele lapsevanema või muu seadusliku esindaja kirjalik nõusolek.
(1) Maanteeamet annab isikule käesoleva määruse lisa 15 kohase rahvusvahelise juhiloa kümne tööpäeva jooksul arvates rahvusvahelise juhiloa taotluse esitamisele järgnevast päevast.
(2) Rahvusvaheline juhiluba antakse Eesti juhiloa omanikule, kellel on kehtiv juhtimisõigus.
(4) Rahvusvahelise juhiloa taotlemiseks tuleb isikul esitada Maanteeametile:
2) dokumendifoto suurusega vähemalt 35x45 mm.
(7) Rahvusvahelise juhiloa kaotuse, varguse, hävimise või muu juhtumi korral, mida Maanteeamet loeb põhjendatuks, väljastatakse omanikule tema taotluse alusel uus rahvusvaheline juhiluba. Eelnevalt välja antud kehtiv rahvusvaheline juhiluba tunnistatakse kehtetuks juhiloa omaniku kirjaliku teate saamisest arvates. Rahvusvahelise juhiloa asendamiseks uue rahvusvahelise juhiloa taotlemisel tuleb esitada:
1) seletuskiri või politseiasutuse, päästeasutuse või muu pädeva asutuse tõend juhiloa varguse või hävimise kohta;
2) käesoleva paragrahvi lõikes 4 nimetatud dokument ja foto.
(8) [Kehtetu - RT I, 09.01.2014, 3 - jõust. 12.01.2014]
(3) Määruse lisas 7 nimetatud BE-, C-, CE-, C1-, C1E-, D-, DE-, D1- ja D1E-kategooria eksamisõidukeid, mis ei vasta lisa 7 punktis 1 esitatud miinimumnõuetele, kuid mida on kasutatud määruse jõustumise ajal või enne seda, võib kasutada kuni 2013. aasta 30. septembrini.
1Euroopa komisjoni direktiiv 2015/653/EL, millega muudetakse Euroopa Parlamendi ja nõukogu direktiivi 2006/126/EÜ juhilubade kohta (ELT L 107, 25.04.2015, lk 68–73); Euroopa komisjoni direktiiv 2013/47/EL, millega muudetakse Euroopa Parlamendi ja nõukogu direktiivi 2006/126/EÜ juhilubade kohta (ELT L 261, 03.10.2013, lk 29); Euroopa nõukogu direktiiv 2013/22/EL, millega kohandatakse teatavaid direktiive transpordipoliitika valdkonnas seoses Horvaatia Vabariigi ühinemisega (ELT L 158, 10.06.2013, lk 356–361); Euroopa komisjoni direktiiv 2012/36/EL, millega muudetakse Euroopa Parlamendi ja nõukogu direktiivi 2006/126/EÜ juhilubade kohta (ELT L 321, 20.11.2012, lk 54–58); Euroopa komisjoni direktiiv 2011/94/EL, millega muudetakse Euroopa Parlamendi ja nõukogu direktiivi 2006/126/EÜ juhilubade kohta (ELT L 314, 29.11.2011, lk 31–34).
Lisa 1 Eksamite liigid olenevalt juhtimisõiguse taotlemise eesmärgist
[Kehtetu - RT I, 20.05.2015, 2 - jõust. 23.05.2015]
Lisa 15 Rahvusvahelise juhiloa näidis alates 29.03.2011
Lisa 16.1 Euroopa Ühenduse ja Euroopa Liidu juhiloa näidis
Lisa 16.2 Euroopa Ühenduse ja Euroopa Liidu juhiloa näidis
[RT I, 14.06.2016, 1 - jõust. 01.01.2017]